Murchison (Meteorit)

mini|D'kueleg Chondritten Allende, Tagish Lake a Murchison
De Murchison ass en CM2-Chondrit, deen den 28. September 1969 am australesche Bundesstaat Victoria erofgefall ass. Et goufen ongféier 100 kg Material vun deem Meteorit gebuergen.

De Murchison ass e primitive kuelege Chondrit an domat fir d'Fuerschung besonnesch interessant, well d'Material vum Murchison zu den urspréngleche Stoffer aus eisem Sonnesystem gehéiert. Deementspriechend dacks gouf hien ënnersicht. Am Meteorit goufe vill organesch Verbindungen entdeckt, dorënner och Aminosaieren, déi fir biologesch Prozesser wichteg sinn, Diaminosaieren, déi als Virleefer vum éischte geneetesche Material op der Äerd diskutéiert ginnUwe Meierhenrich: Amino Acids and the Asymmetry of Life. Springer-Verlag (2008), ISBN 978-3-540-76885-2 a souguer Fullerene.Fullerenes: An extraterrestrial carbon carrier phase for noble gases Proc Natl Acad Sci U S A. 2000 March 28; 97(7): 2979–2983. Dat war den éischte Nowäis vun Aminosaier an extraterrestreschem Material.Identification of diamino acids in the Murchison meteorite Proc Natl Acad Sci U S A. 2004 June 22; 101(25): 9182–9186. Wichteg war och, datt d'Fragmenter nom observéierte Fall séier opgesammelt goufen, soudatt eng Kontaminatioun mat ierdeschem Material gréisstendeels verhënnert gouf.

Donieft konnten am Meteorit och eelef verschidde Mineraler resp. hir Varietéiten nogewise ginn. Fir d'Mineral Murchisit gëllt de Meteorit och als Typlokalitéit a gouf no dësem genannt. Weider Mineraler sinn Chromit, Diamant, Eskolait, Graphit, Eisen, Kamacit, Olivin, Schreibersit, verschidde Serpentiner an Tochilinit.Mindat - Typlokalität Murchison meteorite, Murchison, Victoria, Australia

 Kuckt och 

 Meteor
 Meteorit
 Meteorid
 Meteorittelëscht

 Literatur 
 Artikel an der Datebank vum Meteoritical Bulletin

 Um Spaweck 
 Spiegel Online 16. Februar 2010

Kategorie:Meteoritten